ሳልቫ ኪርና ሪክ ማቻር በአዲስ አበባ ፊት ለፊት ሊደራደሩ ነው
የደቡብ ሱዳን ፕሬዚዳንት ሳልቫ ኪርና  የቀድሞ ምክትላቸውና አሁን እሳቸውን ተቃውመው እየተዋጉ ያሉት ሪክ ማቻር በዚህ ሳምንት  መጨረሻ ላይ በአዲስ አበባ  ተገናኝተው ፊት ለፊት ሊደራደሩ ነው።የምስራቅ አፍሪካ  የልማት  በይነ መንግስታት /ኢጋድ/ እንዳስታወቀው ኪርና ማቻር የፊታችን አርብ በአዲስ አበባ  በሚያደርጉት  የፊት ለፊት ድርድር አምስት ወራት ለሆነው ግጭት ማብቃት መፍትሄ ማስቀመጥ ይጠበቅባቸዋል።ሁለቱ ወገኖች በተወካዮቻቸው በኩል ለወራት አዲስ አበባ  ላይ ሲደራደሩ ቆይተዋል።የተኩስ አቁም ስምምነት ቢፈራረሙም ግጭቱ ቀጥሎ በመቶዎች የሚቆጠሩ ሰላማዊ ሰዎች መሞታቸው ነው የሚነገረው።(ኤፍ.ቢ.ሲ.)